SET ปิดเช้าลบ 6.33 จุด กังวล Bond Yield พุ่งแตะ 3%
SET ปิดเช้าลบ 6.33 จุด กังวล Bond Yield พุ่งแตะ 3% โดยดัชนีปิดเช้านี้ที่ระดับ 1,753.92 จุด ลดลง 6.33 จุด หรือ 0.36% มูลค่าการซื้อขาย 2.72 หมื่นลบ.
9 พ.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (9 พ.ค.) ระดับ 1,753.92 จุด ลดลง 6.33 จุด หรือ 0.36% มูลค่าการซื้อขาย 27,226.79 ล้านบาท
ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยเช้านี้คาดว่าจะอ่อนตัวลง เนื่องจากอัตราผลตอบแทนพันธบัตรสหรัฐฯ (Bond Yield) อายุ 10 ปี ได้กลับมาดีดตัวขึ้นมาใกล้ระดับ 3% อีกครั้ง ทำให้เกิดความกังวลธนาคารกลางสหรัฐฯ (เฟด) จะปรับขึ้นอัตราดอกเบี้ย ซึ่งในเดือนมิ.ย.ทางเฟดก็จะมีการประชุมอยู่แล้ว และตลาดฯก็คาดว่าจะปรับขึ้นอัตราดอกเบี้ย 0.25%
นอกจากนี้ Fund Flow ยังไหลออกอย่างต่อเนื่อง ตรงนี้น่าสนใจ เพราะมีการไหลออกทั้งในตลาดบอนด์ และตลาดหุ้นด้วย ทำให้เงินบาทอ่อนค่าลงอย่างต่อเนื่อง ซึ่งกดดันตลาดฯ
อย่างไรก็ดี ราคาน้ำมันได้ดีดขึ้นมาหลังจากที่สหรัฐฯเตรียมจะคว่ำบาตรอิหร่าน ตรงนี้ทำให้ Supply ลดลง และราคาน้ำมันก็มีโอกาสที่จะดีดตัวขึ้นได้ ซึ่งปัจจัยนี้อาจจะช่วยทำให้ดัชนีฯสลับรีบาวด์ได้บ้าง
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ โดยพรุ่งนี้ให้ติดตามตัวเลขเงินเฟ้อของจีน, การประชุมธนาคารกลางอังกฤษ (BoE) และตัวเลขเงินเฟ้อสหรัฐฯ
พร้อมให้แนวรับ 1,750 จุด ส่วนแนวต้าน 1,765-1,770 จุด
PTT     มูลค่าการซื้อขาย 2,610.61 ล้านบาท ปิดที่  55.75 บาท เพิ่มขึ้น 0.25 บาท
PTTEP   มูลค่าการซื้อขาย 1,804.71 ล้านบาท ปิดที่ 133.50 บาท เพิ่มขึ้น 2.50 บาท
ADVANC  มูลค่าการซื้อขาย 1,656.92 ล้านบาท ปิดที่ 196.50 บาท ลดลง  7.50 บาท
TRUE    มูลค่าการซื้อขาย 1,466.57 ล้านบาท ปิดที่   7.55 บาท ลดลง  0.15 บาท
PTTGC   มูลค่าการซื้อขาย 1,022.59 ล้านบาท ปิดที่  94.50 บาท เพิ่มขึ้น 0.50 บาท